​ພວກ​ປະ​ທ້ວງ​ຊາວ​ຈີນ ຫຼາຍສິບ​ຄົນ ເຂົ້າ​ລ້ອມ​ລົດ​ຂອງ ເອກອັກຄະລັດຖະທູດ​ ສຫລ 
ພວກ​ປະ​ທ້ວງ​ຊາວ​ຈີນປະມານ 50 ຄົນ ​ໄດ້​ພາກັນ​ລ້ອມ ​ລົດ​ປະ​ຈໍາ​ຕໍາ​​ແໜ່​ງຂອງທ່ານ Gary Locke ແລະຕັນທາງ ບໍ່ໃຫ້ລົດ​​ແລ່ນ ​ເຂົ້າ​ໄປ​ໃນ​ສະຖານທູດ.
ສະຫະລັດໄດ້ສະແດງຄວາມເປັນຫ່ວງຕໍ່ເຫດການນຶ່ງທີ່ມີພວກ ປະທ້ວງຊາວຈີນຫຼາຍສິບຄົນ ພາກັນເຂົ້າລ້ອມລົດຂອງທ່ານ Gary Locke ເອກອັກ ຄະລັດຖະທູດສະຫະລັດປະຈໍາຈີນ ພ້ອມກັບຂວ່າງວັດຖຸໃສ່ ແລະຂວາງທາງໄວ້ ບໍ່ໃຫ້ລົດເຂົ້າໄປ ຍັງສະຖານທູດອາເມຣິກັນໃນປັກກິ່ງ ທ່ານນາງ Victoria Nuland ໂຄສົກກະຊວງຕ່າງປະເທດສະຫະ ລັດ ກ່າວວ່າ ບັນດາເຈົ້າໜ້າທີ່ຈີນໄດ້ສະແດງຄວາມເສຍໃຈ ຕໍ່ ເຫດການທີ່ເກີດຂຶ້ນໃນວັນອັງຄານຜ່ານມານີ້ ຊຶ່ງເປັນມື້ນຶ່ງທີ່ການ ປະທ້ວງຕໍ່ຕ້ານຍີ່ປຸ່ນ ກໍາລັງຟົດເດືອດໄປທົ່ວຈີນນັ້ນ ສຽງ…… ທ່ານນາງ Victoria Nuland ເວົ້າວ່າ: “ເມື່ອວັນທີ່ 18 ເດືອນກັນຍານີ້ ພວກປະທ້ວງຊາວຈີນປະມານ 50 ຄົນ ໄດ້ພາກັນລ້ອມລົດປະຈໍາຕໍາ ແໜ່ງຂອງທ່ານເອກອັກຄະລັດຖະທູດ Gary Locke ທີ່ພະຍາຍາມຈະ ແລ່ນເຂົ້າໄປໃນສະຖານທູດ ຊຶ່ງລົດໄດ້ຮັບຄວາມເສຍຫາຍໜ້ອຍນຶ່ງ ແຕ່ ເອກອັກຄະລັດຖະທູດ Locke ບໍ່ໄດ້ຮັບອັນຕະລາຍໃດໆ ມີເຈົ້າໜ້າທີ່ີຮັກສາຄວາມປອດໄພຈີນຢືນຢູ່ໜ້າບໍລິເວນສະຖານທູດ ພວກເຂົາເຈົ້າໄດ້ໂຕ້ຕອບແລະກໍໄດ້ບັງຄັບໃຫ້ພວກປະທ້ວງ ຍ້າຍໜີອອກຈາກທີ່ເກີດເຫດ ຊຶ່ງໄດ້ປ່ອຍໃຫ້ລົດຂອງເອກອັກຄະລັດຖະທູດແລ່ນເຂົ້າໄປໃນສະຖານທູດໄດ້ ” ທ່ານ Locke ເອງໄດ້ບອກພວກນັກຂ່າວວ່າ ທ່ານບໍ່ໄດ້ຮັບອັນຕະລາຍຫຍັງ ແລະກໍບໍ່ຮູ້ສຶກວ່າຕົນຕົກຢູ່ໃນອັນຕະລາຍໃນລະຫວ່າງເຫດການດັ່ງກ່າວ ແຕ່ທ່ານ Locke ກໍກ່າວວ່າ ທ່ານໄດ້ເຂົ້າພົບກັບເຈົ້າໜ້າທີ່ກະ ຊວງຕ່າງປະເທດຈີນເພື່ອສະແດງຄວາມເປັນຫ່ວງ ແລະຮຽກຮ້ອງໃຫ້ພວກເຂົາເຈົ້າ ກະທໍາທຸກຢ່າງທີ່ເປັນໄປໄດ້ ເພື່ອພິທັກປົກປ້ອງບັນດາເຈົ້າໜ້າທີ່ສະຖານ ທູດສະຫະລັດ ທ່ານ Hong Lei ໂຄສົກກະຊວງຕ່າງປະເທດໄດ້ເອີ້ນ ເຫດການທີ່ເກີດຂຶ້ນນັ້ນວ່າ ເປັນກໍລະນີສ່ວນບຸກຄົນ ແຕ່ກໍເວົ້າວ່າຈີນກໍາລັງທໍາການສອບສວນກ່ຽວກັບເລຶ່ອງນີ້ຢູ່